Yewwi-d daɣen ɣef temsalt n lɣerba. Ad d-nefk amedya ɣef waya, ad d-nebder tizlit« siwlet-as » i d-neddem seg uḍebsi « a lemri » i d-yessufeɣ deg useggas n 1992. Deg-s, yemmeslay-d ɣef win i tewwi lɣerba melba lexber n tmeṭṭut-is d warraw-is, tettidir melba argaz-is. Yettawi-d daɣen ɣef tdukkli. Gar yisefra iyexdem ɣef usentel-agi « kečč yeẓran » i yellan deg uḍebsi « taqejmurt » i d-yessufeɣ deg useggas 1990. Deg-s yemmeslay-d ɣef yir tadukkli d yir leḥbab d yimeddukkal ur d-yettbanen ara di teswiɛt n ddiq. Zedek Mouloud, gar wid icudden ɣer tmurt, ɣer laεwayed n tmetti taqbaylit. Yewwi-d daɣen ɣef lbaṭel I ḍerrun deg tmurt. Amedya ameqqran ɣef waya, d aḍebsi-ines aneggaru « Neɣ ḍelmeɣ » anda i d-yewwi ɣef yal temsalt yeɛnan tamurt-is. Deg-s yemmeslay-d daɣen ɣef tmagit-is acku di tmedyaztines, iḥemmel ad d-yawi ɣef tutlayt, ɣef umennuɣ n yimaziɣen d tmazɣa.